Rachel Nichols

**Rachel Emily Nichols** američka je glumica i manekenka. Krajem 1990-ih, dok je pohađala Univerzitet Columbia u New Yorku, počela je manekensku karijeru. Početkom 2000-ih prebacila se na filmske i TV-uloge.

Prvu veću ulogu imala je u komediji *Glup i gluplji 2*, a u seriji *Pogled iznutra* tumačila je glavnu ulogu (serija je otkazana nakon 1. sezone). Nichols je stekla priznanje ulogom Rachel Gibson u posljednjoj sezoni akcijske serije *Alias* te nastupom u filmu *Amityville horor*.

Njena prva glavna filmska uloga bila je u horor-trileru *P2*. Imala je sporednu ulogu u filmu o sazrijevanju – *Sestre po farmerkama 2*, a pojavila se i u *Zvjezdanim stazama* (film), *G.I. Joe: Kobrin uzlet* i *Konanu barbarinu*.

## Rane godine i manekenstvo 
Rođena je u Augusti, gdje je pohađala *Cony High School*, u kojoj se takmičila u skoku u vis. Nichols je u jednom intervjuu rekla da nije bila "'komad' u srednjoj školi" i da bi je njena majka eufemistično nazivala "'kasno procvjetalom', što je značilo da se moje ruke i noge nisu mogle kontrolirati, imala sam vrlo duge ekstremitete. Nekoliko sam godina išla na vrlo strukturirane časove plesa kako bih mogla kontrolirati sebe" (tj. tijelo). Nakon završetka srednje škole 1998. upisala se na Univerzitet Columbia u New Yorku, ciljajući na karijeru analitičarke na Wall Streetu. Jednog dana tokom ručka zapazio ju je modni agent i uskoro je pozvana da radi u Parizu; zaradom od manekenstva plaćala je školovanje. Radila je u reklamnim kampanjama za *Abercrombie & Fitch*, *Guess?* i ''L'Oreal*; također je bila voditeljica nekoliko specijalnih *MTV*-jevih specijalnih emisija. Studirala je ekonomiju i psihologiju, kao i dramu, diplomiravši na *Columbiji* 2003. godine

## Glumačka karijera 
### 2000-2005. 
Nichols je snimila nekoliko TV-reklama, a imala je i malu ulogu u filmu *Jesen u New Yorku* prije nego što joj je njena manekenska agencija pomogla da dobije ulogu u jednoj epizodi 4. sezone serije *Seks i grad* (2002). Kasnije je rekla da "nikad prije nije imala pravu audiciju" i dodala: "Na snimanju mi je bilo tako zabavno, taj dan me natjerao da se poželim ozbilnije baviti glumom." Kasnije te godine dobila je i prvu veću filmsku ulogu kao Jessica, uporna reporterka studentskih novina u *Glup i gluplji 2*. Iako su kritičari "pokopali" ovaj film, njegovo snimanje bilo je iskustvo na kojem je Nichols učila. Rekla je: "Bila sam kao spužva za cijelo vrijeme boravka u Atlanti [tokom snimanja] i slobodno sam priznala da nisam imala pojma šta se dešava. Nisam nikad prije radila u nekom velikom filmu, nikad nisam imala glavnu filmsku ulogu i bila sam voljna prihvatiti svaki savjet ko god da mi ga je dao."

Krajem februara 2004. dobila je glavnu ulogu u tada još neimenovanom dramskom pilotu u produkciji *Fox Broadcasting Companyja*. Prema magazinu *Variety*, njen je lik trebala biti "agentica iz Odjela za narkotike koja odlazi na tajni zadatak u jednu srednju školu". Seriju su razvijali Todd i Glenn Kessler, a na kraju je dobila naziv *Pogled iznutra* (*The Inside*). Pilot-epizoda koju su napravili nije zadovoljila šefove studija, pa je doveden Tim Minear da napravi novi pilot za seriju krajem septembra 2004, zamijenivši Kesslerove na funkciji izvršnog filmski producenta i "pokretača" serije. *Pogled iznutra* trebala se emitirati u sredini TV-sezone, ali je pilot ponovo snimljen, pa je emitiranje serije odloženo. U novom konceptu Nicholsicin lik postao je tek pristigla FBI-agentica dodijeljena FBI-jevoj Jedinici za nasilne zločine u Los Angelesu. Premijera je bila u junu 2005, a reakcije kritike bile su različite; emitirala se u istom terminu kad i *ABC*-jev plesni šou *Dancing with the Stars*, te je zbog slabe gledanosti prikazano samo 6 od 13 snimljenih epizoda. Serija kasnije nije obnovljena.

Nakon ove serije Nichols je pronašla angažman u drugoj seriji – *Alias* (u 5. sezoni). Njena uloga uključivala je dosta scena borbe, kao i Garnericina. Nichols je radila s Garnericinim ličnim trenerom Nichols je pripremana da zamijeni Garner i postane glavni lik u seriji zbog Garnericine trudnoće (koja je ubačena u scenario). No *Alias* je otkazan u novembru 2005, čime je 5. sezona postala i posljednja. "Mislim da su svi znali da serija neće funkcionirati bez Jennifer", rekla je Nichols, "ali ipak, pripremali su me za glavnu ulogu, tako da je bilo srceparajuće kad se otkazivanje desilo."

Imala je malu ulogu u romantičnoj drami *Prodavačica*, a glumila je i bebisiterku u *Amityville hororu*. Za potonju ulogu nominirana je za *Teen Choice Award* za najbolju scenu vriska i za *MTV Movie Award'' za najbolje odglumljenu preplašenost. Kasnije je otkrila kako se umalo nije pojavila na audiciji za ovaj film zbog njenog straha od pasa. "[Producent] Michael Bay ima ove divovske [pse]... I kad sam otišla na audiciju, došla sam u njegov ured i doslovno 3 ogromna psa bila su tu i umalo da sam se okrenula i otišla. Mislila sam nešto kao 'Ne, neću se prijaviti za ovaj film'. Ustvari, koristila sam te pse na audiciji da zamislim šta bi me najviše uplašilo." Film je od kritike dobio uglavnom negativne ocjene, ali je bio komercijalni uspjeh.

### 2006-danas 
Film *Šuma strave*, čije je prikazivanje odloženo 18 mjeseci, izdan je direktno za video u oktobru 2006. Film je dobio povoljne kritike, a kritičari su hvalili pojedinačne izvedbe glumaca. Nichols je imala manju ulogu u dramskom filmu *Oživljavanje šampiona*, i to asistentice sportskog novinara koji vjeruje da je pronašao bivšu boksersku legendu kako živi na ulici kao beskućnik. Iste godine imala je još jednu manju ulogu u političkoj drami zasnovanoj na činjenicama – *Rat Charlieja Wilsona*, a bila je odabrana i za ulogu u novoj SF-seriji *Oni* (*Them*), ali je *FOX* kasnije odustao od prikazivanja serije.

Prvu glavnu ulogu imala je u hororu *P2* u kojem je glumila poslovnu ženu koja ostane zatočena u javnoj garaži zajedno s poremećenim zaštitarom. O haljini koju njen lik nosi u većem dijelu filma rekla je: "Kad sam prvi put pročitala scenario, to nije bila haljina nego mala spavaćica bez grudnjaka i donjeg rublja. Zatim sam pročitala prvu scenu u kojoj ona biva skvašena i pomislila sam: 'OK, ovo mora biti promijenjeno!'" Nichols je u intervjuu rekla da je među pravilima koje je postavila u njenom ugovoru stajalo i: "Neću se skvasiti i pokazati bradavice" kao dodatak generalnom pravilu "Bez golotinje". Stoga je u "Marilyn Monroe haljinu", koju je nosila u filmu, ušiven grudnjak. Film se generalno nije svidio kritičarima. James Berardinelli rekao je da je Nicholsina izvedba bila "vrijedna divljenja, ali se čovjek može zapitati da li je dobila ulogu više zbog fizičkih osobina nego zbog glumačkih sposobnosti". John Anderson iz *Varietyja* napisao je da je "Nichols na teritoriji koju su tokom godina dobro utabali svi, od Fay Wray i Grace Kelly do Heather Langenkamp: prestravljena, ali odlučna junakinja, koju je u ovom slučaju njen otmičar uspavao hloroformom i obukao u tanku bijelu večernju haljinu, predvidjevši da će ona pokušati pobjeći liftom, koji bi on tada mogao napuniti vodom. (Od tog trenutka Nicholsini fizički atributi zauzimaju veći dio ekrana.) Simpatična je, histerična kad se to zahtijeva i dopadljiva."

U filmu *Sestre po farmerkama 2* imala je sporednu ulogu. Tumačila je ljubomornu prijateljicu Carmen Lowell, koju tumači America Ferrera. Film je generalno dobio pozitivne kritike. Roger Ebert komentirao je da Nichols kao njen lik, Julia, "dokazuje princip koji bi trebao biti u *Malom filmskom rječniku*: ako niska, bujna, heroina preplanulog tena za cimericu ima visoku, mršavu plavušu, toj plavuši je suđeno da bude kučka. Nema šanse da bude drugačije." Pišući za *New York Times*, Stephen Holden kaže slično: "Gđi Nichols pripalo je da glumi zločestu filmsku plavušu, hladnu, arogantnu vješticu koja pokušava potkopati [Carmenine] uspjehe u ljubavi i na sceni." Nichols je u novembru 2007. odabrana za ulogu u *Zvjezdanim stazama*, ali zbog tajnosti cijelog projekta, njena uloga nije bila poznata čak ni njoj; tog je mjeseca izjavila da nije znala čak ni ime svog lika. Špekuliralo se da će glumiti Janice Rand, ali je na kraju tumačila kadetkinju Oriona na Akademiji zvjezdane flote, kako je idućeg mjeseca otkrio *TrekMovie.com*.

Krajem 2007. Nichols je odabrana za ulogu Shane "Scarlett" O'Hare u filmskoj adaptaciji franšize *G. I. Joe* pod nazivom *G.I. Joe: Kobrin uzlet*. Kasnije je rekla da je prihvatila ponudu režisera ovog filma, Stephena Sommersa, a da nije ni pročitala originalni scenario. "Čula sam od drugih ljudi da je scenario prilično dobar. A onda, kad sam ga konačno dobila na čitanje... Zaista, zaista mi se svidio... Svidjelo mi se što su u njemu bile 2 žene 'razbijačice'. I svidjela mi se činjenica što to nije bio samo neki veliki akcijski film... I bilo je komedije u njemu. Bila sam iskreno pozitivno iznenađena kad sam pročitala scenario." Slično kao i *Amityville horor*, ni *Kobrin uzlet* nije dobio dobre ocjene od većine kritičara, ali je dobro prošao na blagajnama. Richard Corliss iz *Timea* napisao je da je Nichols kao "Scarlett" O'Hara imala "privlačne manire i ljepuškaste mišiće" i primijetio njenu "sočnu žensku borbu sa Siennom Miller, u ulozi Baronice, koja je većinom negativka".

Njen sljedeći projekt bio je horor *Na prodaju* (*For Sale by Owner*), u kojem je glumila Annu Farrier. U oktobru 2009. *Variety* je objavio da je Nichols dobila ulogu u filmu *Ptica iz vedra neba*, u kojem će glumiti "bibliotekarku koja se pridružuje policajcu koji patrolira autoputem kako bi otkrili misterije koje se kriju iza zagonetnih izreka koje izgovara drevna papiga". Pojavila se kao Leslie Spencer u nezavisnoj krimi-drami *Meskada*, čija je premijera bila na festivalu *Tribeca* i koja nije imala domaćeg distributera do aprila 2010. Ipak, 3. decembra te godine film je pušten u ograničenoj distribuciji u SAD-u. Zatim je odabrana za ulogu u *Konanu barbarinu*. U njemu glumi Tamaru, majstoricu borilačkih vještina, koja je obučena da bude kraljicina sluškinja, a ujedno je i potencijalna Conanova ljubav. Film je pušten u promet 19. augusta 2011. U decembru 2010. *TV Guide* izvijestio je da je Nichols promovirana u glavnu postavu *Zločinačkih umova*, no pola godine kasnije *TV Line* objavio je da je ona otpuštena iz ove serije, na kraju njene 6. sezone.

## Lični život 
26. jula 2008. u Aspenu Nichols se udala za Scotta Stubera, filmskog filmski producenta. Za vjenčanje je pustila da joj se kosa vrati na njenu prirodnu plavu boju (zbog uzastopnih uloga u *Zvjezdanim stazama* i *Kobrinom uzletu* ofarbala ju je u crvenu). Kasnije je rekla da joj je to bio prvi put u životu da se ofarbala.

U septembru 2008. izjavila je da su "manekenske cipele okačene o klin. Sada prelazimo na reklamne ugovore."

## Filmografija 
## Reference 
## Vanjski linkovi 
* 
* Rachel Nichols na *Fashion Model Directory*

Kategorija:Rođeni 1980.
Kategorija:Američke glumice
Kategorija:Biografije, Augusta (Maine)
Kategorija:Amerikanci porijeklom iz Engleske
Kategorija:Amerikanci porijeklom iz Škotske
Kategorija:Amerikanci porijeklom iz Ulstera
Kategorija:Amerikanci porijeklom iz Njemačke
Kategorija:Amerikanci porijeklom iz Italije
Kategorija:Živi ljudi